لوییس سوارز
لوییس آلبرتو سوارز دیاز یا لوییز سوارز  (بزائه ۲۴ ژانويه ۱۹۸۷) اتا اروگوئه‌یی فوتوالیست هسته. وه اسا گرمیو وسّه، برزیل لیگ دله، کا (= بازی) کانده.

تیم ملی درون 
وه جهونی جام ۲۰۱۰ دله غنا دیم‌به‌دیم مسابقه دائه که اتا دروازه‌خالی ره دَس جه بَییته و پنالتی بیّه و وه ره هم اخراج هاکردنه؛ ولی گُلِر بتونسته پنالتی ره بَییره و اروگوئه این کا ره پنالتی‌کَشی سَره بَوِرده و بورده مرحله بعد که اونجه سوارز دَنی بی‌یه و اروگوئه آلمان جه بِباخته و چاروم بیّه.

اروگوئه و ایتالیا کا دله، که فوتوال جهونی جام ۲۰۱۴ دله دَر برگزار بی‌یه، سوارز جورجو کیه‌لینی ِکول ره گاز بَییته. ۲ روز بعد فیفا انضباطی کمیته جلسه بی‌یشته و سوارز ره ۹تا ملی مسابقه و ۴ ماه ورزشی فعالیت جه محروم هاکرده. وه قبلاً هم بعضی بازیکن‌ها ره گاز بَییت بی‌یه.

سال ٢٠٢٢ قطر جهونی جام دله، اروگوئه ای غنا جه دکته. دتا تیم دیگه گروه دله پرتغال و جنوبی کره بینه. پرتغال زودتر صعود هکرده و دومین تیم وسه رقابت برسی‌یه آخرین بازی جه. آخرین بازی همزمان هم بی‌یه. اروگوئه که غنا جه داشته، اولین گل ره بزو و پیش هکته ولی آخرسر خور برسی‌یه که کره اون بازی دله پرتغال ره بورده و اروگوئه اتا گل دیگه خاسته ولی غنا بازیکن‌ها که سوارز و اروگوئه جه کینه داشتنه، نی‌یشتنه وشون گل بزنن و مقاومت هاکردنه تا اروگوئه حذف بیه.

په‌نویس

منابع

بریم بگردستن 

 ونه رسمی سایت

زننه آدمون
گت مردمون اروگوئه
اروگوئه فوتوالیستون
بارسلونا فوتوالیستون
لیورپول فوتوالیستون
آژاکس فوتوالیستون
خرونینگن فوتوالیستون